da en da nl ca da da de es da da da da da da da da da da da da da da da da da da da da da da da da da eo ca de de da da en da de de da da da da de da da da da da da da da da da da da da nl da en da da es nl da
Vejdirektoratet lægger ny asfalt på motorvej ved Odense | Vejdirektoratet
12.8.2022 14:31:00 CEST | Vejdirektoratet
Fra tirsdag den 16. august og omkring tre uger frem udskifter Vejdirektoratet den slidte asfalt på Fynske Motorvej ved Odense.
Fynske Motorvej ved Odense skal have ny asfalt. Arkivfoto: Vejdirektoratet.
Tusindvis af trafikanter bruger hver dag E20 Fynske Motorvej ved Odense, og det tærer på asfalten, der nu er så nedslidt, at det er nødvendigt at udskifte den.
Derfor kører asfaltmaskiner tirsdag den 16. august ind på den befærdede motorvejsstrækning for at foretage slidlagsarbejde i omkring tre uger frem. Arbejdet finder sted i begge retninger vest for Motorvejskryds Odense til vest for rampeanlæg 48 Tietgenbyen.
Først bliver den gamle belægning affræset, så man kan reparere den underliggende belægning. Herefter vil der blive udlagt en ny og mere klimavenlig asfalt og påført nye vejstriber.
Resultatet bliver en mere jævn kørebane og en bedre køreoplevelse for trafikanterne.
Arbejdet bliver udført i to etaper og primært som aften- og natarbejde mellem kl. 18.30 og 06.00
Første etape, hvor der bliver udført arbejde i vestgående retning mellem rampeanlæg 48 Tietgenbyen og rampeanlæg 50 Odense SØ, vil have følgende konsekvenser:
Ved aften- og natarbejdet bliver vestgående trafik ledt over i østgående spor med ét spor farbart i begge retninger.
Frakørselsrampen ved Motorvejskryds Odense i vestgående retning til O3 og rute 9 Svendborgmotorvejen vil være spærret i arbejdsperioden.
Anden etape, hvor der bliver udført arbejde i østgående retning mellem rampeanlæg 50 Odense SØ og rampeanlæg 48 Tietgenbyen, vil have følgende konsekvenser:
Ved aften- og natarbejdet bliver østgående trafik ledt over i vestgående spor med ét spor farbart i begge retninger.
Til- og frakørselsramperne ved Motorvejskryds Odense i østgående retning til O3 og rute 9 Svendborgmotorvejen vil være spærret i arbejdsperioden.
I de perioder, hvor ramperne i motorvejskrydset er afspærret, vil der være skiltet med omkørsel.
Asfaltarbejdet betyder, at der er risiko for kødannelser, og at trafikanterne grundet omkørslen vil få forlænget rejsetid. I dagtimerne mellem kl. 06.00 og 18.30, hvor der ikke arbejdes på strækningen, vil vejen være åben for normal trafik.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Tlf:72 44 27 37jst@vd.dk
Tlf:20 61 26 64
Tlf:51 83 33 93
Fynske Motorvej ved Odense skal have ny asfalt. Arkivfoto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Vi øger sikkerhed og kørekomfort på to sydfynske broer6.10.2022 12:29:28 CEST | Pressemeddelelse
Vejdirektoratet går snart i gang med nogle mindre reparationer af belægningen på Svendborgsundbroen og Siøsundbroen. Reparationerne skal øge trafiksikkerheden og give trafikanterne bedre kørekomfort.
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022